Liste over HTTP-statuskoder

HTTP er den vanligste overføringsprotokollen på internett. Under følger en liste over ulike statuskoder brukt av protokollen.

Navnene på statuskodene under er oversatt til norsk, men de engelske navnene må benyttes i protokollen.

2##‐bekreftelser
200‐serien med meldinger er ulike typer bekreftelser på at anmodningen ble fullført.

200 OK

3##‐viderekoblinger
300‐serien er viderekoblinger som kan gjennomføres av nettleseren uten interaksjon fra brukeren. Noen av viderekoblingene kan inneholde valg som nettleseren kan velge å ta for brukeren, eller brukeren kan foretrekke å ta selv.

301 Flyttet permanent
Ressursen er permanent flyttet til en ny plassering. Lenker til ressursen bør oppdateres.

302 Funnet
Ressursen ble funnet, men ikke der den var forventet. Brukes til midlertidig videresending av URL.

303 Se annet

304 Ikke endret
Forteller nettleseren at ressursene som er lagret i nettleserens buffer ikke er endret. Øker hastigheten på gjengivelsen av nettsider ved å gjenbruke tidligere nedlastede ressurser.

307 Midlertidig videresending
Ressusren er midlertidig flyttet til en ny plassering. Lenker til ressursen trenger ikke å oppdateres. Denne viderekoblingen må ikke mellomlagres.

4##‐feilmeldinger
400‐serien med feilmeldinger viser til når brukeren er skyld i feilen. Mange av disse feilmeldingene kan rettes opp, og anmodes på nytt for å fullføre anmodningen. Her følger noen av de vanligste i 400-serien:

400 Feil ved anmodning

401 Uautorisert

402 Betaling påkrevd
Reservert for fremtidige HTTP‐versjoner.

403 Forbudt
Brukeren har ikke tilstrekkelige tillatelser til å se ressursen. Anmodingen skal ikke gjentas.

404 Ikke Funnet
Ressursen ble ikke funnet på tjeneren. Dette er den vanligste feilmeldingen i HTTP og skyldes ofte feilstaving, feillenking, eller andre brukerfeil. Brukeren kan forsøke å rette feil og forsøke anmodningen på nytt.

405 Metode ikke tillatt

406 Uakseptabelt

407 Proxy-autentisering kreves

408 Forespørselens tidsgrense utløpt

410 Forsvunnet/avviklet
Ressursen er fjernet og tjeneren har ingen intensjoner om å fortelle hvor den har blitt av eller hvorfor den har forsvunnet. Lenker til denne ressursen bør fjernes. Feilmeldingen forventes å være permanent.

411 Lengdeangivelse påkrevd

451 Utilgjengelig av juridiske årsaker (RFC 7725)
En serveroperatør har mottat et juridisk pålegg om å sensurere en ressurs eller et sett med ressurser som inkluderer den forespurte ressursen.
 Koden 451 ble valg som en referanse til romanen Fahrenheit 451.

5##‐feilmeldinger
500‐serien med feilmeldinger viser til når nettjeneren selv er klar over at den er skyld i feilen.

500 Intern tjenerfeil
Dette er en generell feilmelding. Den representerer ofte en konfigurasjonsfeil eller annen feil av ukjent opphav.

501 Ikke implementert
Nettjeneren har ikke støtte for funksjonen(e) som kreves for å fullføre anmodningen. Denne feilmeldingen representerer at tjeneren ikke forstår anmodningsmetoden som ble benyttet.

502 Feil på mellomledd
Et mellomledd — som for eksempel en proxy — fikk et svar fra tjeneren det ikke kunne forstå. Feilmeldingen er også brukt når en nettressurs er blokkert av et mellomledd.

503 Utilgjengelig tjeneste
Tjeneren er midlertidig overbelastet eller under vedlikehold. Feilmeldingen følges ofte av tidspunkt for når brukeren/nettleseren kan forsøke anmodningen på nytt.

504 Tidsavbrudd på mellomledd
Et mellomledd—som for eksempel en proxy—ga ikke svar innen fastsatte tidsrammer.

505 Ukjent HTTP-versjon
Tjeneren støtter ikke, eller kjenner ikke til, versjonen av Hypertext Transfer Protocol brukt under anmodningen.

Referanser

Kilder
10 Status Code Definitions, W3C
HTTP Statuskoder, Bza (Utkast til norske statuskodenavn)
Oversikt over (de mest vanlige) HTTP-statuskoder for SEO , Mads Ottersland

Eksterne lenker 
 
 HTTP Statuskode - http-statuscode.com

Internettstandarder